Prienų rajono savivaldybės tarybai

**SPRENDIMO ,,DĖL PRIENŲ RAJONO SAVIVALDYBĖS TARYBOS 2015 M. VASARIO 23 D. SPRENDIMO NR. T3-32 ,,DĖL PINIGINĖS SOCIALINĖS PARAMOS TEIKIMO TVARKOS APRAŠO IR LĖŠŲ PINIGINEI SOCIALINEI PARAMAI NUSTATYMO METODIKOS PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2020-06-15

Sprendimo projektas parengtas vadovaujantis Lietuvos Respublikos piniginės socialinės paramos nepasiturintiems gyventojams įstatymo pakeitimo įstatymu. Įstatymu įtvirtinta, kad Lietuvos Respublikos Vyriausybei paskelbus ekstremaliąją situaciją ir (ar) karantiną piniginės socialinės paramos mokėjimas pratęsiamas be atskiro prašymo skirti piniginę socialinę paramą. Asmenims, patyrusiems socialinę riziką, galima mokėti didesnę kaip 50 procentų socialinės pašalpos dydžio sumą atsižvelgus į atvejo vadybininko rekomendaciją. Savivaldybės tarybos patvirtinto Piniginės socialinės paramos teikimo tvarkos aprašo ir lėšų piniginei socialinei paramai nustatymo metodikos (toliau – Aprašas) 52 punkte supaprastinti papildomai skiriamos socialinės pašalpos įsidarbinus gavimo kriterijai ir sudarytos palankesnės sąlygos ją gauti: atsisakyta gaunamo darbo užmokesčio dydžio ribojimo, atsisakyta reikalavimo, kad įsidarbinusio asmens šeimos nariai turi atitikti bent vieną iš įstatyme nustatytų sąlygų. Aprašas papildytas 521 punktu – padidintas papildomai skiriamos socialinės pašalpos įsidarbinus dydis. 59.14 ir 59.141 papunkčiuose išplėstas savivaldybės teisinis pagrindas skirti socialinę pašalpą išimties tvarka. Nustatyta, kad socialinę pašalpą galima skirti ne tik tada, kai bendrai gyvenančių asmenų arba vieno gyvenančio asmens vidutinės pajamos per mėnesį ne daugiau kaip 50 procentų viršija 1,1 VRP (vidutinių remiamų pajamų dydžio, t. y. 137,50 Eur) dydžio, bet ir kai vieno iš bendrai gyvenančių asmenų arba vieno gyvenančio asmens pajamos per mėnesį yra lygios 1,1 VRP dydžio. Aprašo 59.14, 59.15, 59.16 papunkčiuose įtvirtinta laikino galiojimo nuostata, pagal kurią nuo įstatymo įsigaliojimo ir 6 mėnesius po paskelbtos ekstremalios situacijos ir paskelbto karantino atšaukimo, nustatant teisę į piniginę socialinę paramą, bendrai gyvenantiems asmenims arba vienam gyvenančiam asmeniui nuosavybės teise turimas turtas nevertinamas. Aprašas papildytas 59.141,59.151 ir59.161 papunkčiais, kurie įsigalioja kitą dieną po to, kai sueina 6 mėnesiai, kai buvo atšaukta ekstremalioji situacija ir (ar) karantinas.

Siūlome pritarti teikiamiems Piniginės socialinės paramos teikimo tvarkos aprašo ir lėšų piniginei socialinei paramai nustatymo metodikos pakeitimams.

Vedėja Sandra Mekionienė